Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 32/1997. (XI. 5.) MKM rendeletet módosítsa úgy, hogy az érintett legalacsonyabb iskolai évfolyamokon váljék lehetõvé
Paragraph Index: 309

1. A szociális biztonsághoz fûzõdõ alkotmányos alapjoggal kapcsolatos visszásságokról általában 2006-ban, az elmúlt évekhez hasonlóan, nagy számban érkeztek Hivatalunkhoz szociális jellegû, elsõdlegesen lakhatással és megélhetési nehézségekkel összefüggõ panaszok. A beadványozók jelentõsebb része a roma kisebbséghez tartozott. A panaszosok szociális háttere is hasonló volt, többnyire társadalmi kirekesztettségben élõ, szegény emberek kértek segítséget problémáik megoldásához. A panaszok kivizsgálása során szerzett tapasztalataink egybeesnek azokkal a kutatási eredményekkel, amelyek szerint az elmúlt másfél évtizedben a szegények aránya kismértékben növekedett, a társadalmi szakadék azonban tovább mélyült, és egyre jelentõsebb a szegénnyé válás kockázata a munkanélküliek, az alkalmi munkát végzõk, a képzetlenek, a romák, a vidéken, különösen az Észak- és Kelet-Magyarországon lakók körében. A szegénység struktúrája mutat egyfajta állandóságot, leginkább a 14 éven aluli, és ezen belül a három évesnél fiatalabb gyermekeket nevelõ, valamint a sokgyermekesek, különösen az egyedülálló szülõk élnek szegénységben.39 Panaszosainkat a felsorolt kockázati tényezõk általában együttesen érintik, õk tehát a magyar társadalom többszörösen hátrányos helyzetû, súlyosan marginalizálódott tagjai közé tartoznak. A szegénység napjainkban, különbözõ mértékben, de egész Európában jelen van. Egy 2005. évi jelentés szerint (tehát még mielõtt kibõvült volna az Európai Unió Bulgáriával és Romániával) az uniós országokban a lakosság 16%-a élt a szegénységi küszöb közelében. A szegénység statisztikailag kimutatható növekedése – a szakértõk szerint – a stagnáló gazdasággal és az Unió bõvítésével magyarázható. Egyértelmû, hogy a kirekesztõdés, a szegénység leküzdése szerves része kell hogy legyen az Európai Unió gazdaságpolitikájának, ezért is ellentmondásos a jelenlegi gyakorlat, amely a szociálpolitikai eszközrendszer fenntartását és mûködtetését az egyes tagállamok nemzeti hatáskörébe helyezi. 40 Sajnos azzal a megállapítással is egyet kell értenünk, hogy Magyarországon a szociálpolitika jelenlegi eszközrendszere, az összes változtatás ellenére sem mérsékelte a társadalmi hátrányokat.41 A szegénységben élõ roma lakosság helyzete – a panaszosok beszámolói és az életkörülményeiket bemutató leveleik alapján – az elmúlt években tovább romlott. Ezt támasztja alá az a tény is, hogy 2006-ban olyan panaszosoktól kaptunk szociális és lakhatási problémákra vonatkozó leveleket, akik korábban hasonló ügyben már megkeresték Hivatalunkat. Az újabb segítségkérésnek vélhetõleg nemcsak 2007/67/II. szám 39 Mózer Péter: Társadalmunk jövedelmi–munkerõ-piaci helyzete. Esély, Társadalom- és szociálpolitikai folyóirat, 2006/4. sz.. 40 Bauer Edit: Szegénység és kirekesztettség az Európai Unióban. Európai Tükör XI. évf. 10. sz. 2006. október. 41 Mózer Péter: Társadalmunk jövedelmi– munkerõ-piaci helyzete. Esély, Társadalom- és szociálpolitikai folyóirat, 2006/4. az az oka, hogy az állampolgárok korábbi tapasztalataik alapján bíznak a kisebbségi ombudsman hathatós fellépésében. Ezek az ismétlõdõ megkeresések azt is jelzik, hogy a panaszosok társadalmi környezete, élethelyzete az elmúlt években szinte semmit sem javult, sõt inkább tovább rosszabbodott. A levélírók azért fordultak szociális, lakhatási és/vagy megélhetési problémájukkal hivatalunkhoz, azaz a kisebbségi ombudsmanhoz, mert az volt a feltételezésük, hogy a bepanaszolt szerv, intézmény kifogásolt eljárására, mulasztására cigány származásuk, kisebbségi hovatartozásuk miatt került sor. Vizsgálataink során az egyenlõ bánásmód követelményének megsértését, a közvetlen vagy a közvetett hátrányos megkülönböztetést, illetve a kisebbségi jogsértést általában nem tudtuk bizonyítani. Többnyire a gyermeki jogok, a szociális biztonsághoz, jogbiztonsághoz fûzõdõ alkotmányos jogok sérelmét állapítottuk meg. Voltak olyan esetek, amikor jogsértés megállapítására nem került sor, de közremûködésünk és közvetítésünk eredményeképpen az adott hatóság, közszolgáltatást végzõ szerv nyitottabban, rugalmasabb hozzáállással és szakszerûbben kezelte az ügyfél problémáját.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes